ที่ นร 1004.1/ว 16 สํานักงาน ก.พ.ถนนพิษณุโลก กทม. 1030011 ธันวาคม 2551 เรื่อง การคัดเลือกเพื่อบรรจุบุคคลเข้ารับราชการเรียน (เวียนกระทรวง กรม จังหวัด)อ้างถึง หนังสือสํานักงาน ก.พ. ที่ นร 0708.4/ว 1 ลงวันที่ 12 มีนาคม 2536สิ่งที่ส่งมาด้วย 1. หลักเกณฑ์และวิธีการคัดเลือกเพื่อบรรจุบุคคลเข้ารับราชการ ตามกรณีที่ 1 (1) และ 1 (2) 2. หลักเกณฑ์และวิธีการคัดเลือกเพื่อบรรจุบุคคลเข้ารับราชการ ตามกรณีที่ 1 (3) 3. แบบใบสมัครคัดเลือกเพื่อบรรจุบุคคลเข้ารับราชการ 4. แบบหนังสือรับรองประวัติการรับราชการทหารอื่นๆ - ด้วยมาตรา 55 แห่งพระราชบัญญัติระเบียบข้าราชการพลเรือน พ.ศ. 2551 บัญญัติว่า ในกรณีที่มีเหตุพิเศษ ผู้บังคับบัญชาซึ่งมีอํานาจสั่งบรรจุ ตามมาตรา 57 อาจคัดเลือกเพื่อบรรจุบุคคลเข้ารับราชการและแต่งตั้งให้ดํารงตําแหน่ง โดยไม่ต้องดําเนินการสอบแข่งขันตามมาตรา 53 ก็ได้ ทั้งนี้ ตามหลักเกณฑ์ วิธีการและเงื่อนไขที่ ก.พ. กําหนด ก.พ. พิจารณาแล้ว จึงมีมติให้กําหนดเหตุพิเศษ หลักเกณฑ์ และวิธีการให้ส่วนราชการคัดเลือกบุคคลเพื่อบรรจุเข้ารับราชการและแต่งตั้งให้ดํารงตําแหน่งได้โดยไม่ต้องสอบแข่งขัน ดังต่อไปนี้ 1. กรณีเหตุพิเศษซึ่งส่วนราชการอาจคัดเลือกบุคคลเพื่อบรรจุเข้ารับราชการและแต่งตั้งให้ดํารงตําแหน่งได้ มีดังนี้ (1) กรณีเป็นผู้ได้รับทุนเล่าเรียนหลวง หรือทุนรัฐบาลเพื่อศึกษาวิชาในประเทศหรือต่างประเทศ ที่สําเร็จการศึกษาแล้ว (2) กรณีเป็นผู้สําเร็จการศึกษาตามหลักสูตรที่ ก.พ. อนุมัติให้ส่วนราชการจัดให้มีการศึกษาขึ้นเพื่อเข้ารับราชการในส่วนราชการใดส่วนราชการนั้นโดยเฉพาะ (3) กรณีเป็นผู้สําเร็จการศึกษาในวุฒิที่ ก.พ. จะกําหนด (4) กรณีเป็นผู้สอบแข่งขันได้ซึ่งไม่สามารถมารับการบรรจุได้เมื่อถึงลําดับที่ที่สอบได้ เพราะอยู่ระหว่างรับราชการทหารตามกฎหมายว่าด้วยการรับราชการทหารและได้มารายงานตัวขอรับการบรรจุเมื่อบัญชีผู้สอบแข่งขันได้ที่ผู้นั้นสอบได้ถูกยกเลิกไปแล้ว (5) กรณีเป็นผู้สอบแข่งขันได้ซึ่งถูกยกเลิกการขึ้นบัญชีผู้สอบแข่งขันได้โดยได้มารายงานตัวเพื่อขอรับการบรรจุแล้ว แต่มีเหตุที่ไม่อาจเข้าปฏิบัติหน้าที่ราชการในตําแหน่งที่สอบแข่งขันได้ตามกําหนดเวลาที่ทางราชการจะบรรจุและแต่งตั้ง (6) กรณีอื่นที่ ก.พ. อนุมัติ 2. สําหรับหลักเกณฑ์และวิธีการคัดเลือกบุคคลเพื่อบรรจุเข้ารับราชการและแต่งตั้งให้ดํารงตําแหน่งนั้น ให้ดําเนินการ ดังนี้ (1) กรณีตามข้อ 1 (1) และข้อ 1 (2) ให้ดําเนินการตามหลักเกณฑ์และวิธีการที่กําหนดไว้ในสิ่งที่ส่งมาด้วย 1 (2) กรณีตามข้อ 1 (3) ให้ดําเนินการตามหลักเกณฑ์และวิธีการที่กําหนดไว้ในสิ่งที่ส่งมาด้วย 2 (3) กรณีตามข้อ 1 (4) ให้ผู้ประสงค์จะขอรับการบรรจุตามกรณีนี้ ยื่นใบสมัครตามแบบที่กําหนดไว้ในสิ่งที่ส่งมาด้วย 3 และหนังสือรับรองประวัติการรับราชการทหารตามแบบที่กําหนดไว้ในสิ่งที่ส่งมาด้วย 4 พร้อมด้วยสําเนาหลักฐานการศึกษาและสําเนาหลักฐานการรับราชการทหารตามกฎหมายว่าด้วยการรับราชการทหาร เมื่อผู้มีอํานาจสั่งบรรจุตามมาตรา 57 ได้พิจารณาแล้วเห็นว่า ผู้นั้นพ้นจากราชการทหาร โดยไม่มีความเสียหาย และมารายงานตัวเพื่อขอรับการบรรจุเข้ารับราชการภายในเวลา 180 วัน นับแต่วันพ้นจากราชการทหาร ก็ให้ดําเนินการสั่งบรรจุและแต่งตั้งให้ดํารงตําแหน่งที่ผู้นั้นเคยสอบแข่งขันได้ที่มีว่างอยู่ได้ (4) กรณีตามข้อ 1 (5) ให้ผู้ประสงค์จะขอรับการบรรจุตามกรณีอื่นยื่นหนังสือแสดงความจํานงขอบรรจุเข้ารับราชการและเข้าปฏิบัติหน้าที่ราชการภายใน 15 วัน นับแต่กําหนดเวลาที่ทางราชการจะบรรจุและแต่งตั้ง เมื่อผู้มีอํานาจสั่งบรรจุตามมาตรา 57 พิจารณาเห็นสมควรที่จะบรรจุผู้นั้นเข้ารับราชการแล้ว ก็ให้ดําเนินการสั่งบรรจุและแต่งตั้งให้ดํารงตําแหน่งที่ผู้นั้นได้มารายงานตัวเพื่อขอรับการบรรจุไว้แล้ว ที่มีว่างอยู่ได้ 3. การใดที่ได้ดําเนินการโดยถูกต้องตามมติ ก.พ. ตามหนังสือที่อ้างถึงเสร็จไปแล้ว ก่อนวันมีหนังสือฉบับนี้ให้เป็นอันใช้ได้ และกรณีที่ได้ดําเนินการไปแล้ว แต่ยังไม่เสร็จก็ให้ดําเนินการตามหนังสือดังกล่าวต่อไปจนกว่าจะเสร็จ กรณีที่ส่วนราชการได้ดําเนินการคัดเลือกและขึ้นบัญชีผู้ได้รับการคัดเลือกแล้ว ก็ยังสามารถนําบัญชีผู้ได้รับการคัดเลือกดังกล่าวมาใช้เพื่อดําเนินการบรรจุและแต่งตั้งให้ครบถ้วนสมบูรณ์ได้จนกว่าจะครบกําหนดเวลาที่ประกาศไว้ แต่ไม่สามารถดําเนินการคัดเลือกตามหลักเกณฑ์และวิธีการตามหนังสือที่อ้างถึงอีก กรณีที่มีการดําเนินการคัดเลือกเพื่อบรรจุบุคคลเข้ารับราชการในตําแหน่งใดตามหนังสือที่อ้างถึงไปแล้วก่อนวันที่หนังสือฉบับนี้ใช้บังคับ หากจะต้องดําเนินการบรรจุแต่งตั้งหลังวันที่หนังสือนี้ใช้บังคับและ ก.พ. จัดตําแหน่งนั้นให้เป็นตําแหน่งประเภทใด สายงานใด ระดับใด ก็ให้ถือว่าเป็นบัญชีผู้ได้รับคัดเลือกในตําแหน่งประเภท สายงาน และระดับนั้น และให้บรรจุแต่งตั้งในตําแหน่งดังกล่าวต่อไปได้ จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดต่าง ๆ ทราบด้วยแล้วผู้มีอํานาจลงนาม - ขอแสดงความนับถือ (นายปรีชา วัชราภัย)เลขาธิการ ก.พ.อื่นๆ - ศูนย์สรรหาและเลือกสรรกลุ่มงานระบบการสรรหาบุคคลเพื่อรับราชการโทร. 0 2547 1941 - 48โทรสาร 0 2547 1954